קבוצת TUI

**קבוצת TUI** היא חברת תעופה ותיירות גרמנית. השם TUI הוא ראשי תיבות של Touristik Union International (בגרמנית: "איגוד התיירות הבינלאומי"). עד לשנת 1997 נקראה החברה Preussag ועיקר עיסוקה היה בתחום הכרייה. הנהלת החברה יושבת בהנובר שבגרמניה. TUI היא הבעלים באופן מלא או חלקי של סוכנויות נסיעות, רשתות מלונות, קווי שיט וחנויות קמעונאיות וכן חמש חברות תעופה אירופאיות שלהן צי מטוסי הנופש הגדול ביותר באירופה. החברה נסחרת תחת השם TUI AG ורשומה במשותף בבורסת פרנקפורט ובבורסת לונדון, ונכללת במדד FTSE 250.

## היסטוריה

חברת Preussag נוסדה בשנת 1923 תחת השם Preußische Bergwerks- und Hütten-Aktiengesellschaft (חברת המכרות והיציקה הפרוסית). לאחר שהתמזגה ב-1927 עם חברת Hibernia, חברת הפחם של חבל הרוהר היא שינתה את שמה ל-Vereinigte Elektrizitäts und Bergwerks AG (VEBA AG) (החברה המאוחדת לחשמל וכרייה).

ב-1997 רכשה Preussag את חברת השינוע והלוגיסטיקה האפאג-לויד שהייתה בעלת 30% מהשליטה בתאגיד TUI שהוקם ב-1968. רכישה זו הפכה את Preussag לשחקן בינלאומי בתחום השירותים והפנאי, ובתוך שנתיים הפכה לבעלת השליטה המלאה ב-TUI. במקביל רכשה Preussag גם 50% מהשליטה בחברת התיירות תומאס קוק. במהלך העשור הראשון של המאה ה-21 רכשה Preussag גם את החברה המתחרה של תומאס קוק, תומסון טראוול, ואולצה לוותר על השליטה שלה בתומאס קוק. ב-2002 שינתה החברה את שמה ל-TUI AG.

בשנת 2007 מיזגה TUI את מחלקת התיירות שלה עם חברה בריטית בשם First Choice והפכה לבעלת השליטה בחברה החדשה - TUI Travel עם בעלות על 55% ממניותיה.

ב-2018 רכש המילארדר הרוסי אלכסיי מורדשוב 24.9% ממניותיה של TUI, יותר מכל בעל מניות פרטי אחר בחברה, אך כעבור שנה העביר את מרבית המניות שברשותו לידי חברת האחזקות שמנהלים שני בניו קיריל וניקיטה.

בין השנים 2002–2014 הייתה TUI נותנת החסות של קבוצת הנובר 96 בבונדסליגה, יותר מכל נותנת חסות אחרת בליגה אי פעם.

## פעילות עסקית
נכון לשנת 2014 TUI הפעילה:
* 1600 סוכנויות נסיעות
* 150 מטוסים
* 16 ספינות
* 380 מלונות וריזורטים

### תעופה
TUI היא קבוצת התיירות הגדולה באירופה, עם חמש חברות תעופה בבעלותה. חברות התעופה של הקבוצה מפעילות טיסות סדירות וטיסות שכר ליותר מ-150 יעדים הממריאות מלמעלה מ-60 שדות תעופה ב-9 מדינות באירופה. ב-2015 החברה מיתגה מחדש את כל החברות שבבעלותה תחת המותג TUI:
* TUI fly הולנד (לשעבר Arkefly)
* TUI fly בלגיה (לשעבר Jetairfly)
* TUI איירווייז (לשעבר Thomson Airways)
* TUI fly גרמניה (לשעבר TUIfly)[ממוזער| '''המשרד הראשי של TUI [הנובר|בהאנובר**]]
* [[TUIfly נורדיק|TUI fly נורדיק]] (לשעבר TUIfly Nordic)

לכל חברה רישיון נפרד, אך הן פועלות תחת "ארגון מרכזי אחד" עם "מחלקת הנדסה ותחזוקה אחת".

=== מלונות ===
[[קובץ:TUI_Logo_2016.svg|ממוזער| **לוגו ה'חיוך' של TUI**]]TUI מפעילה את רשתות בתי המלון:
* **Blue** - אתרי נופש בדגש על תרבות מקומית
* **Magic Life** - אתרי נופש "[[הכול כלול|הכל כלול]]"
* **Sensatori** - אתרי נופש "הכל כלול" בדרגת 5 כוכבים
* **Sensimar''' - מלונות של עד 250 חדרים המיועדים בעיקר לזוגות ומבוגרים ולא למשפחות.

### קווי שיט
* האפאג-לויד קרוזס  
* Marella Cruises  (בריטניה)
* TUI Cruises  (גרמניה)

## שערוריות
* ב-2018 נחשף כי פערי השכר המגדריים ב-TUI הם הגבוהים ביותר מבין כל החברות הגדולות בבריטניה, עם עובדים גברים שהשתכרו עד כפול מעובדות נשים בתפקידים דומים. עוד באותה שנה קיבלה TUI תלונות על כך שילדים שטסו בטיסות של החברה קיבלו מדבקות "טייס לעתיד" בעוד ילדות קיבלו מדבקות "דיילת לעתיד".
* ב-2020 שימשו טיסות שכר שהפעילה TUI לטיסות גירוש של פליטים מטעם משרד הפנים הבריטי.
* במאי 2022 חשפה כתבת תחקיר ברשת הטלוויזיה הגרמנית ZDF כי חברת Preussag ייצרה פצצות עבור המשטר הנאצי, סיפקה כימיקלים לעיראק בימי שלטונו של סדאם חוסיין ששימשו לייצור נשק כימי, וכן סייעה למשטרו של מועמר קדאפי בלוב לבנות מפעל לייצור נשק כימי. בתגובה לתחקיר אמרה הנהלת החברה כי היא אינה מודעת להיסטוריה של החברה.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בפרנקפורט
קטגוריה:חברות הנסחרות בבורסה לניירות ערך בלונדון
קטגוריה:TUI איירליינס